# data[].attributes.attachment_caption
โรงเรียนคณะราษฎรบำรุง จังหวัดยะลา

# data[].attributes.headline
ครรชิต แซ่โฮ่

# data[].attributes.subject
ครรชิต แซ่โฮ่

# data[].attributes.headline
แบบฝึกทักษะที่ 1

# data[].attributes.subject
แบบฝึกทักษะที่ 1

# data[].attributes.attachment_link.title
ตัวแปรสุ่มและการแจกแจงความน่าจะเป็น

# data[].attributes.attachment_link.readable_text
ประเด็นที่ท้าทายในการพัฒนาผลลัพธ์การเรียนรู้ของผู้เรียนของผู้จัดทำข้อตกลง ซึ่งปัจจุบันดำรงตำแหน่งครู วิทยฐานะครูชำนาญการพิเศษ ต้องแสดงให้เห็นถึงระดับการปฏิบัติที่คาดหวังของวิทยฐานะครูชำนาญการ คือ การจัดการเรียนรู้และการพัฒนาคุณภาพการเรียนรู้ของผู้เรียน ให้เกิดการเปลี่ยนแปลงไปในทางที่ดีขึ้นหรือมีการพัฒนามากขึ้น (ทั้งนี้ ประเด็นท้าทายอาจจะแสดงให้เห็นถึงระดับการปฏิบัติที่คาดหวังในวิทยฐานะที่สูงกว่าได้)

ประเด็นท้าทาย เรื่อง การพัฒนาผลสัมฤทธิ์ทางการเรียนของนักเรียนชั้นมัธยมศึกษาปีที่ 6 โดยใช้แบบฝึกทักษะคณิตศาสตร์ ด้วยรูปแบบ SSCS

1. สภาพปัญหาการจัดการเรียนรู้และคุณภาพการเรียนรู้ของผู้เรียน

จากการจัดการเรียนการสอนในระดับชั้นมัธยมศึกษาปีที่ 6 พบว่า ผู้เรียนส่วนมากไม่เข้าใจเนื้อหาวิชาคณิตศาสตร์ และไม่สามารถนำความรู้เรื่องดังกล่าวไปประยุกต์ใช้ในการเรียนและการทำแบบทดสอบได้ เพราะผู้เรียนส่วนมากเรียนโดยใช้วิธีท่องจำ แต่ไม่มีความเข้าใจในสูตรและบทนิยามนั้น ๆ จึงทำให้ทำแบบทดสอบ และคิดแก้โจทย์ได้ช้า ขาดความแม่นยำ และความคล่องแคล่วในการคำนวณ การนำแบบฝึกทักษะมาใช้ในการจัดการเรียนการสอนจะสามารถแก้ปัญหาดังกล่าวได้เพราะแบบฝึกทักษะช่วยให้ครูดำเนินการปรับปรุงแก้ไขปัญหานั้น ๆ ได้ทันท่วงที และหัวใจของการสอนวิชาทักษะอยู่ที่การฝึกฝน การฝึกอย่างถูกวิธีเท่านั้นจะทำให้เกิดความชำนิชำนาญ คล่องแคล่วว่องไวและทำได้โดยอัตโนมัติ นอกจากนี้ยังช่วยการสอนของครูให้ประสบความสำเร็จได้ เพราะการใช้แบบฝึกทักษะที่ครอบคลุมเนื้อหาทั้งหมดจะช่วยทุ่นเวลาในการสอนกฎเกณฑ์ การยกตัวอย่าง ทั้งยังเป็นการวัดและประเมินผลการเรียนการสอนในแต่ละเรื่องด้วย ครูผู้สอนคิดว่าในการจัดกิจกรรมการเรียนการสอนด้วยการใช้แบบฝึกทักษะน่าจะเป็นแนวทางหนึ่งที่จะช่วยพัฒนาทักษะและกระบวนการทางคณิตศาสตร์ให้เกิดแก่ผู้เรียน และการใช้แบบฝึกทักษะคณิตศาสตร์ จะช่วยพัฒนาผลสัมฤทธิ์ทางการเรียนวิชาคณิตศาสตร์ ส่งเสริมทักษะและกระบวนการทางคณิตศาสตร์ให้เกิดแก่ผู้เรียนได้

จากที่กล่าวมาข้างต้น ครูผู้สอนจึงจัดทำข้อตกลงในการพัฒนางานประเด็นท้าท้าย โดยศึกษาและพัฒนาผลสัมฤทธิ์ทางการเรียนคณิตศาสตร์ของนักเรียนชั้นมัธยมศึกษาปีที่ 6 โดยใช้แบบฝึกทักษะคณิตศาสตร์ ด้วยรูปแบบ SSCS ของนักเรียนชั้นมัธยมศึกษาปีที่ 6 เพื่อยกระดับผลสัมฤทธิ์ทางการเรียนคณิตศาสตร์ของผู้เรียน และเป็นแนวทางในการพัฒนาการจัดการเรียนรู้ต่อไป

2. วิธีการดำเนินการให้บรรลุผล

2.1 การสร้างแผนการจัดการเรียนรู้ วิชาคณิตศาสตร์ ด้วยรูปแบบ SSCS มีขั้นตอนในการสร้าง ดังนี้

2.1.1 ศึกษามาตรฐานการเรียนรู้ ตัวชี้วัด และสาระการเรียนรู้แกนกลางของกลุ่มสาระการเรียนรู้คณิตศาสตร์ (ฉบับปรับปรุง 2560) ตามหลักสูตรการศึกษาขั้นพื้นฐาน พุทธศักราช 2551

2.1.2 ศึกษาหลักสูตรกลุ่มสาระการเรียนรู้คณิตศาสตร์ของโรงเรียนคณะราษฎรบำรุง จังหวัดยะลา โดยวิเคราะห์หลักสูตร สาระการเรียนรู้ มาตรฐานการเรียนรู้ ตัวชี้วัด คำอธิบายรายวิชา เพื่อเป็นแนวทางในการจัดทำแผนการจัดการเรียนรู้

2.1.3 ศึกษารายละเอียดเกี่ยวข้องกับหลักการและวิธีการเขียนแผนการจัดการเรียนรู้ที่เน้นผู้เรียนเป็นสำคัญ เพื่อเป็นแนวทางในการสร้างแผนการจัดการเรียนรู้

2.1.4 ศึกษากรอบแนวคิดของรูปแบบการเรียนการสอนด้วยรูปแบบ SSCS เพื่อนำไปใช้ในการจัดการเรียนการสอน

2.1.5 จัดทำแผนการจัดการเรียนรู้ให้สอดคล้องกับจุดประสงค์การเรียนรู้ในแบบฝึกทักษะคณิตศาสตร์ ด้วยรูปแบบ SSCS ซึ่งแต่ละแผนการจัดการเรียนรู้ประกอบด้วย สาระมาตรฐานการเรียนรู้/ตัวชี้วัด จุดเน้นการพัฒนาผู้เรียน สาระสำคัญ สาระการเรียนรู้ ได้แก่ ด้านความรู้ (K) ด้านทักษะและกระบวนการทางคณิตศาสตร์ (P) และด้านคุณลักษณะอันพึงประสงค์ (A) สื่อ/แหล่งการเรียนรู้ การวัดและประเมินผลการจัดการเรียนรู้ การจัดกิจกรรมการเรียนรู้และบันทึกหลังแผนการจัดการเรียนรู้

2.2 การสร้างแบบฝึกทักษะคณิตศาสตร์ มีขั้นตอนในการสร้าง ดังนี้

2.2.1 ศึกษาหลักการ ทฤษฎีและวิธีสร้างแบบฝึกทักษะจากเอกสารและงานวิจัยที่เกี่ยวข้อง

2.2.2 ศึกษาเนื้อหาและสาระการเรียนรู้ มาตรฐานการเรียนรู้ ตัวชี้วัด จากหนังสือเรียนรายวิชาพื้นฐานคณิตศาสตร์ ชั้นมัธยมศึกษาปีที่ 6 และคู่มือครู ซึ่งจัดทำโดยสถาบันส่งเสริมการสอนวิทยาศาสตร์และเทคโนโลยี (สสวท.) กระทรวงศึกษาธิการ เพื่อกำหนดเวลาเรียน การแบ่งเนื้อหาและคำแนะนำในการจัดกิจกรรมการเรียนการสอน

2.2.3 วิเคราะห์เนื้อหาและเวลาเรียน ระดับชั้นมัธยมศึกษาปีที่ 6 โดยแบ่งเนื้อหาที่ใช้ในการจัดทำแบบฝึกทักษะคณิตศาสตร์ ใช้เวลาในการจัดการเรียนรู้โดยใช้แบบฝึกทักษะคณิตศาสตร์ตลอดปีการศึกษา รวมเวลาในการทำแบบทดสอบ ก่อนเรียนและหลังเรียน

2.2.4 กำหนดตัวชี้วัด และสาระการเรียนรู้แกนกลางที่สอดคล้องกับตัวชี้วัดและสาระการเรียนรู้แกนกลาง กลุ่มสาระการเรียนรู้คณิตศาสตร์ (ฉบับปรับปรุง พ.ศ. 2560) ตามหลักสูตรแกนกลางการศึกษาขั้นพื้นฐาน พุทธศักราช 2551 และสาระการเรียนรู้รายวิชาคณิตศาสตร์พื้นฐาน ตามหนังสือเรียนรายวิชาพื้นฐาน คณิตศาสตร์ ชั้นมัธยมศึกษาปีที่ 6 จัดทำโดยสถาบันส่งเสริมการสอนวิทยาศาสตร์และเทคโนโลยี (สสวท.) กระทรวงศึกษาธิการ

2.2.5 กำหนดจุดประสงค์การเรียนรู้ของแบบฝึกทักษะคณิตศาสตร์

2.2.6 สร้างแบบฝึกทักษะคณิตศาสตร์ ของนักเรียนชั้นมัธยมศึกษาปีที่ 6 ให้สอดคล้องกับสาระ มาตรฐานการเรียนรู้ ตัวชี้วัด จุดประสงค์การเรียนรู้ที่กำหนดไว้

2.3.1 ศึกษาหลักสูตร คู่มือครู หนังสือเรียน และวิธีการสร้างแบบทดสอบวัดผลสัมฤทธิ์ทางการเรียนวิชาคณิตศาสตร์

2.3.2 ศึกษาและวิเคราะห์เนื้อหาและจุดประสงค์การเรียนรู้ สำหรับชั้นมัธยมศึกษาปีที่ 6 และสร้างตารางวิเคราะห์แบบทดสอบวัดผลสัมฤทธิ์ทางการเรียน เพื่อกำหนดจุดประสงค์การเรียนรู้กับจำนวนแบบทดสอบ

2.3.3 สร้างแบบทดสอบวัดผลสัมฤทธิ์ทางการเรียน เป็นแบบปรนัยชนิดเลือกตอบ 4 ตัวเลือก จำนวน 30 ข้อ ให้ครอบคลุมจุดประสงค์การเรียนรู้

2.4 การสร้างแบบสอบถามความพึงพอใจของนักเรียนที่มีต่อการจัดกิจกรรมการเรียนรู้โดยใช้แบบฝึกทักษะคณิตศาสตร์

ชั้นมัธยมศึกษาปีที่ 6 มีขั้นตอนในการสร้าง ดังนี้

2.4.1 ศึกษาวิธีสร้างแบบสอบถามความพึงพอใจของนักเรียนที่มีต่อการจัดกิจกรรมการเรียนรู้โดยใช้แบบฝึกทักษะคณิตศาสตร์จากเอกสารที่เกี่ยวข้อง

2.4.2 สร้างแบบสอบถามความพึงพอใจต่อการเรียนรู้โดยใช้แบบฝึกทักษะคณิตศาสตร์ ชั้นมัธยมศึกษาปีที่ 6 โดยกำหนดแบบสอบถามเป็น 2 ตอน คือ

ตอนที่ 1 แบบสอบถามความพึงพอใจของนักเรียนต่อการจัดกิจกรรมการเรียนรู้โดยใช้แบบฝึกทักษะคณิตศาสตร์ ชั้นมัธยมศึกษาปีที่ 6 จำนวน 15 ข้อ มีลักษณะเป็นแบบมาตราส่วนประมาณค่า (Rating Scale) มี 5 ระดับและข้อความเป็นทางบวก

ตอนที่ 2 แบบสอบถามความพึงพอใจทั่วไปเกี่ยวกับข้อเสนอแนะในการปรับปรุงแบบฝึกทักษะ มีลักษณะปลายเปิด แล้วสรุปเป็นความเรียง

2.5 การดำเนินการเก็บรวบรวมข้อมูล

ครูผู้สอนได้ดำเนินการจัดการเรียนรู้ โดยใช้แบบฝึกทักษะคณิตศาสตร์และเก็บรวมรวมข้อมูลตามขั้นตอน ดังต่อไปนี้

2.5.1 ชี้แจงให้กับผู้เรียนกลุ่มตัวอย่างทราบเกี่ยวกับการจัดกิจกรรมการเรียนรู้โดยใช้แบบฝึกทักษะคณิตศาสตร์ ในคาบปฐมนิเทศ

2.5.2 ทำการทดสอบก่อนเรียน โดยใช้แบบทดสอบวัดผลสัมฤทธิ์ทางการเรียนวิชาคณิตศาสตร์ ที่สร้างขึ้น จำนวน 30 ข้อ

2.5.3 ดำเนินการจัดกิจกรรมการเรียนรู้ตามแผนการจัดการเรียนรู้ วิชาคณิตศาสตร์ ด้วยรูปแบบ SSCS กับนักเรียนชั้นมัธยมศึกษาปีที่ 6 พร้อมด้วยแบบฝึกทักษะคณิตศาสตร์ พร้อมบันทึกคะแนนจากการทำแบบทดสอบหลังเรียนในแบบฝึกทักษะคณิตศาสตร์เป็นคะแนนระหว่างเรียน

2.5.4 เมื่อดำเนินการจัดกิจกรรมการเรียนรู้ตามแผนการจัดการเรียนรู้พร้อมด้วยแบบฝึกทักษะคณิตศาสตร์ ด้วยรูปแบบ SSCS เสร็จสิ้นแล้ว จึงให้ผู้เรียนทดสอบหลังเรียนโดยใช้แบบทดสอบวัดผลสัมฤทธิ์ทางการเรียนวิชาคณิตศาสตร์ ฉบับคู่ขนานกับที่ใช้ทดสอบก่อนเรียน

2.5.5 ให้ผู้เรียนทำประเมินความพึงพอใจที่มีต่อการจัดกิจกรรมการเรียนรู้ โดยใช้แบบฝึกทักษะคณิตศาสตร์ ของนักเรียนชั้นมัธยมศึกษาปีที่ 6 โดยให้ผู้เรียนทำนอกเวลาเรียนในรูปแบบออนไลน์ (ทำใน Google Form)

2.5.6 ตรวจให้คะแนนจากการทดสอบผลสัมฤทธิ์ทางการเรียนคณิตศาสตร์และแบบสอบถามความพึงพอใจ แล้วนำคะแนนที่ได้ไปวิเคราะห์ข้อมูล

3. ผลลัพธ์การพัฒนาที่คาดหวัง

3.1 เชิงปริมาณ

3.1.1 ผู้เรียนชั้นมัธยมศึกษาปีที่ 6 ร้อยละ 80 ได้รับการพัฒนาผลสัมฤทธิ์ทางการเรียนวิชาคณิตศาสตร์ ด้วยแบบฝึกทักษะคณิตศาสตร์ โดยมีคะแนนทดสอบปลายภาคผ่านเกณฑ์ (ร้อยละ 70 ของคะแนนเต็ม) คิดเป็นร้อยละ 70 ของจำนวนนักเรียนทั้งหมด

3.1.2 ผู้เรียนชั้นมัธยมศึกษาปีที่ 6 ร้อยละ 90 มีความพึงพอใจต่อการจัดการเรียนรู้ด้วยแบบฝึกทักษะคณิตศาสตร์ และการจัดบรรยากาศในการจัดกิจกรรมการเรียนรู้ มีค่าเฉลี่ยอยู่ในระดับมาก (ค่าเฉลี่ย 3.50) ขึ้นไป

3.2 เชิงคุณภาพ

3.2.1 3.2.1 ผู้เรียนชั้นมัธยมศึกษาปีที่ 6 มีความรู้ความเข้าใจเนื้อหาวิชาคณิตศาสตร์ และสามารถนำความรู้ที่ได้จากการเรียนรู้ไปเชื่อมโยงกับชีวิตประจำวัน และได้รับการพัฒนาผลสัมฤทธิ์ทางการเรียนวิชาคณิตศาสตร์

3.2.2 3.2.2 มีเอกสารแบบฝึกทักษะคณิตศาสตร์ สำหรับชั้นมัธยมศึกษาปีที่ 6 ที่เป็นแบบอย่างและสามารถนำไปประยุกต์ใช้กับรายวิชาอื่นได้

# data[].attributes.attachment_link.description
ประเด็นที่ท้าทายในการพัฒนาผลลัพธ์การเรียนรู้ของผู้เรียนของผู้จัดทำข้อตกลง ซึ่งปัจจุบันดำรงตำแหน่งครู วิทยฐานะครูชำนาญการพิเศษ ต้องแสดงให้เห็นถึงระดับการปฏิบัติที่คาดหวังของวิทยฐานะครูชำนาญการ คือ ...